
	  Parlamentul României   

COMISIA PENTRU ADMINISTRATIE PUBLICA,

Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative privind atribuirea, pe toată durata vieţii, a unui apartament de 2 (două) camere scriitorului Ion Miloş, Cetăţean de onoare al României, trimisă Comisiei noastre pentru dezbatere şi avizare în fond, cu adresa nr.321 din 9 iunie 2003. 

 PRESEDINTE,

IOAN OLTEAN

	  Parlamentul României   

 Camera Deputaţilor


Comisia pentru administraţie publică,

     2 iulie 2003
amenajarea teritoriului şi echilibru 

ecologic






RAPORT  

asupra propunerii legislative privind atribuirea, pe toată durata vieţii, a unui apartament de 2 (două) camere scriitorului Ion Miloş, Cetăţean de onoare al României



1. Cu adresa nr.321 din 9 iunie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind atribuirea, pe toată durata vieţii, a unui apartament de 2 (două) camere scriitorului Ion Miloş, Cetăţean de onoare al României.



La întocmirea Raportului a fost avut în vedere avizul Consiliului Legislativ nr.822 din 30.05.2003. 



Propunerea legislativă a fost dezbătută şi avizată în fond, în procedură obişnuită, în şedinţa din 1 iulie 2003.



Propunerea legislativă are ca obiect de reglementare atribuirea în folosinţă pe toată durata vieţii a unui apartament de 2 (două) camere scriitorului Ion Miloş, Cetăţean de onoare al României. 



Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea propunerii legislative din următoarele motive: 



- obiectul de reglementare al propunerii legislative, constând în atribuirea unui apartament de 2 (două) camere scriitorului Ion Miloş, din fondul Regiei Autonome Administraţia Patrimoniului Protocolului de Stat, nu poate face obiectul unui act normativ de natura legii, această competenţă regăsindu-se în sfera executivului. 



- Regia Autonomă Patrimoniul Protocolului de Stat este organizată şi funcţionează în baza Hotărârii Guvernului nr.533/2002, fiind o instituţie aflată sub autoritatea Secretariatului General al Guvernului. Regia Autonomă Administraţia Patrimoniului Protocolului de Stat administrează, păstrează şi protejează bunurile aparţinând domeniului public al statului destinate asigurării serviciilor publice de interes naţional – de reprezentare şi protocol pentru Senat, Camera Deputaţilor, Administraţia Prezidenţială, Guvern şi Curtea Constituţională – a bunurilor destinate asigurării de servicii specifice pentru misiunile diplomatice, oficiile consulare, reprezentanţele organizaţiilor internaţionale interguvernamentale acreditate în România şi pentru personalul acestora, precum şi a bunurilor aparţinând domeniului public privat al statului, pe care le are în administrare.



In acest context, Regia Autonomă Administraţia Patrimoniului Protocolului de Stat, prin prisma atribuţiunilor şi competenţelor legale ce-i revin, poate aprecia în ce măsură îi poate fi atribuită scriitorului Ion Miloş o locuinţă din fondul imobiliar ce-l administrează, această responsabilitate neputând fi impusă printr-o lege.  



2. Prin obiectul de reglementare şi conţinutul său, propunerea legislativă face parte din categoria legilor ordinare.



3. La lucrările Comisiei au fost prezenţi 21 de deputaţi, din totalul de 26 membri ai Comisiei.



Raportul Comisiei a fost adoptat cu 15 voturi pentru şi 1 abţinere.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

